**UMJETNIČKA ŠKOLA POREČ**

**Narodni trg 1**

**Poreč-Parenzo**

Tel.: 052 452 346

Fax.:052 555 279

Poreč, 4. rujna 2020. godine

# PROTOKOL

**ULASKA/IZLASKA, BORAVKA I KRETANJA HODNICIMA ZAPOSLENIKA I UČENIKA TE DRUGIH OSOBA U ZGRADAMA UMJETNIČKE ŠKOLE POREČ**

Ulazak u Umjetničku školu Poreč, Matičnu školu, organiziran je samo na jedan ulaz i to u zgradi Umjetničke škole Poreč u ulici Petra Kandlera 2, na kojem je postavljen dozator i/ili posuda s dezificijensom. Ulazna vrata nove zgrade Škole na adresi Narodni trg 1 su zaključana i neće se koristiti.

Na ulazu u Školu u ulici Petra Kandlera 2 obvezna je nazočnost dežurnog zaposlenika koji obavlja kontrolu ulazaka u zgradu. U slučaju potrebe ulaska u zgradu kada dežurni zaposlenik nije na ulazu, moguće je ući u zgradu uz prethodnu najavu i telefonski poziv na broj 052/452 346 ili na mobitel dežurnog zaposlenika koji će biti naznačen na ulaznim vratima.

Dežurni zaposlenik vodi evidenciju ulaska/izlaska zaposlenika i neovlaštenog osoblja (iznimno roditelja, drugog osoblja nužnog za rad ustanove, npr. servisera i sl.) Ulazak neovlaštenog osoblja je dopušten samo kada je to nužno.

Za učenike evidenciju ulaska/izlaska vodi njihov učitelj u učionici.

Ulazak u Školu provodi se na način da se održava razmak od najmanje 1,5 m u odnosu na sve druge osobe. U Školu se ulazi jedan po jedan, dezinficira ruke na ulazu te izbjegava zadržavanje i grupiranje.

Učenike se upućuje na pranje ruku vodom i tekućim sapunom odmah po ulasku.

Prilikom ulaska u zgradu zaposlenicima i neovlaštenom osoblju se mjeri temperatura i upisuje se u evidencijsku knjigu.

Roditelji su dužni svakodnevno mjeriti temperaturu djeteta kod kuće prije odlaska u školu i upisati izmjerenu vrijednost u prikladnu bilježnicu (npr. informativku, blok), a učitelji su dužni to svakodnevno provjeravati prilikom ulaska učenika u učionicu.

Boravak u Školi organiziran je na način da se u što većoj mjeri osigura fizičko udaljavanje kao i pojačana osobna higijena i higijena prostora.

Kod ulaska i izlaska iz zgrade Škole, kretanja i boravka u Školi neophodno je držati razmak od najmanje 1,5 metra.

Boravak u zajedničkim prostorijama (hodnici, stepenište, zbornica) treba svesti na minimum.

 Nije dozvoljeno zadržavanje po hodnicima. U hodnicima i na stepeništu smjer kretanja je označen strelicama od ulaska u Školu do učionica. Desnom stranom hodnika kreće se prilikom dolaska u školu, a lijevom stranom prilikom odlaska, što je označeno strelicama.

Korištenje toaleta organizirano je na način da je naznačen broj korisnika uz poštivanje razmaka od 1,5 m prilikom čekanja u redu.

 U Matičnoj školi u Poreču:

 - učenici iz učionica od B1-B9 koriste toalete u prizemlju u atriju škole Kandlerova 2,

 - učenici iz učionica B10-B12 i A5-A6 koriste toalete na drugom katu zgrade na Narodnom trgu 1,

 - učenici iz učionica A1-A4 koriste toalete na 1. katu zgrade na Narodnom trgu 1.

 U plesnom odjelu učenici koriste toalet u Maloj Sali, Aldo Negri 5.

 U Područnom odjelu u Vrsaru učenici iz učionica od 1-6 koriste toalete na 1. katu.

U učionicama će se nastava instrumenta i teorijskih glazbenih predmeta održavati uz

pridržavanje mjera fizičke udaljenosti od 1,5 metra. Razredni odjeli su formirani prema broju učenika te veličina učionice odgovara tome da učenici mogu držati razmak jedni od drugih i da ne moraju nositi masku na nastavi.

Ukoliko učenik ima pauzu između nastavnih predmeta treba se obratiti učitelju kod kojeg je završio sat i koji će ga uputiti gdje će boraviti do sljedećeg sata.

Učenici plesnog odjela ulaze i na ulaz u Malu salu na adresi Aldo Negri 5, Poreč.

Za ulazak u Područni odjel u Vrsaru na adresi Rade Končara 29 vrijedi isti protokol kao i za Matičnu školu u Poreču.

Izrazi koji se koriste u ovom protokolu, a imaju rodno značenje, koriste se neutralno i odnose se jednako na oba spola.